**Stavba:** ABA ZELENÁ CESTA - „*Zelený ZážITOK v rámci katastra Perín*“

**Investor :** Obený úrad Perín – Chym 180, 044 74 Perín-Chym

**Hlavný projektant**: CEVING s.r.o., Košice

### **Projektant :** JCH-projekt s.r.o., M.R.Štefánika 2209, 026 01 D. Kubín

**SPRIEVODNÁ SPRÁVA**

**Obsah sprievodnej správy :**

1. Identifikačné údaje o navrhovanej stavbe
2. Identifikačné údaje stavebníka, investora a spracovateľa
3. Základné údaje charakterizujúce stavbu a jej budúcu prevádzku
4. Súhrnný prehľad a zdôvodnenie
5. Členenie stavby na stavebné objekty, prevádzkové súbory, prípadne etapy
6. Vecné a časové väzby stavby na okolitú výstavbu a súvisiace investície
7. Prehľad východiskových podkladov
8. Skúšobná prevádzka a doba jej trvania s postupným uvádzaním stavby do prevádzky

**1.,IDENTIFIKAČNÉ ÚDAJE o navrhovanej STAVBE:**

Názov stavby: ABA ZELENÁ CESTA - „*Zelený ZážITOK v rámci katastra Perín*“

### Miesto stavby: Perín

### Katastrálne územia: Perín

### Kraj: Košický

### Druh stavby: Novostavba

**2.,Identifikačné údaje investora, stavebníka a spracovateľa:**

Objednávateľ: Obený úrad Perín – Chym 180,

044 74 Perán-Chym

Spracovateľ projektu: CEVING s.r.o.

Projektovo-inžinierska kancelária

Krivá 18, 040 04 Košice

Hlavný projektant: CEVING s.r.o., Košice

Zodpovedný projektant: Ing. Jozef Chrenšč

Stavebné riešenie: Ing. Jozef Chrenšč

### 

### **3., ZÁKLADNÉ ÚDAJE CHARAKTERIZUJÚCE STAVBU A JEJ BUDÚCU PREVÁDZKU**

Projekt rieši návrh cyklotrasy – zelená cesta (ďalej už len trasy) v rámci katastra Perín.

Zámerom projektu ABA ZELENÁ CESTA - „*Zelený ZážITOK v rámci katastra Perín*“je vybudovať trasu, ktorá by mala v prevažnej väčšine svojej dĺžky kopírovať ex. terén, bez výraznejších výškových zmien. Bude predstavovať dôležitú trasu v danom území, prepájajúca Slovenskú a Maďarskú republiku a pomôže v propagácii danej obce a rozvoju cestovného ruchu.

Navrhované stavebné práce budú realizované v rámci parciel p.č.:

* E p. č.: 3877, 3878
* C p. č.: 3855/1, 3885

Obec je situovaná v juhozápadnej časti [Košickej kotliny](https://sk.wikipedia.org/wiki/Ko%C5%A1ick%C3%A1_kotlina) asi 22 kilometrov južne od [Košíc](https://sk.wikipedia.org/wiki/Ko%C5%A1ice) a 300 až 600 metrov od maďarskej štátnej hranice. Keďže obec vznikla spojením troch kedysi samostatných obcí, netvorí súvislý intravilán. Prvá písomná zmienka o spojenej obci pochádza z roku [1964](https://sk.wikipedia.org/wiki/1964) (rok spojenia), no história jej miestnych častí, ktoré sa vyvíjali až do roku [1964](https://sk.wikipedia.org/wiki/1964)samostatne je oveľa bohatšia. V roku [1964](https://sk.wikipedia.org/wiki/1964) došlo k spojeniu obcí Perín a Chym, v roku [1991](https://sk.wikipedia.org/wiki/1991) sa k nim pripojil aj Vyšný Lánec.

Na styku juhozápadnej časti Košickej kotliny s Bodvianskou vrchovinou leží slávne mesto Perín- Chym (Puruen 1220, Perwen 1295, Peryn – Peren 1408). Našlo sa tu osídlenie už z paleolitu, najmä pohrebisko nagyrévskej kultúry. Navrhované riešenie vychádza zo štúdie. V štúdii boli riešené 4 úseky, ale na žiadosť investora projekt pre SP obsahuje 2 úseky ato úsek I. a úsek IV.

***3.1., Rozsah stavby :***

* Prvý úsek

Dĺžka prvého úseku je 2200,04 m a jedná sa o nový cyklochodník š. 2,5 m. V rámci prvého úseku sa predĺžia tri ex. priepusty v st. km 0,166 78, 0,720 37 a v st. km 1,181 36. Trasa bude vedená po pravej strane pozdĺž ex. komunikácie smerujúcej z obce Kechnec do obce Perín.

Výškovo bude na rovnakej úrovni ako je súčasná komunikácia a bude olemovaná cestným obrubníkom.

Prvý úsek začína napojením na ex. komunikáciu a končí napojením na navrhovanú trasu riešenú v rámci katastra Kechnec.

* Druhý úsek

Dĺžka druhého úseku je 800,19 m, v rámci ktorého je trasa vedená v rámci ex. asf. komunikácie, ktorej povrch sa upravený resp. na ex. povrch sa položia nové asf. vrstvy, aby povrch na ex. komunikácii bol ucelený a tvoril jeden celok.

V rámci druhého úseku sa na žiadosť investora v dĺ. 29,5 m spevní ex. nespevnený terén pozdĺž ex. komunikácii v š. 2,5 m, aby sa mohli vozidlá zabezpečene otočiť v prípade spustenej závory na prechode cez hranice SR/MR.

Navrhovaný druhý úsek začína na konci obývanej časti obce Perín a končí na hranici Slovenskej a Maďarskej republiky.

Cyklotrasa bude slúžiť pre rekreačných cyklistov, pričom trasa využíva resp. je vedená aj po ex. miestnych komunikáciách. V rámci cyklotrasy sa počíta s predĺžením troch priepustov v úseku I. a zo spevnením krajnice v š.2,5 m v úseku IV.

***3.2.,Smerové vedenie***

Smerové usporiadanie trasy vyplynulo zo skutkového stavu t.j. časť cyklotrasy je vedená po ex. asfl. komunikáciách a ostatná časť je vedená po rastlom teréne, pričom sa rešpektoval skutkový stav terénu, aby sa čo najmenej zasiahlo do terénu. Trasa cyklotrasy je tvorená priamymi úsekmi a kružnicovými oblúkmi s polomermi. Priečny sklon vozovky v priamke aj v smerových oblúkoch je jednostránný 2% sklon. Sklonové pomery v rámci jednotlivých úsekov cyklotrasy vo väčšej miere kopíruje ex. terén. I. úsek trasy je vedený pozdĺž ex. komunikácie a sklon na navrhovanej trasa kopíruje ex. sklon na ceste, IV. úsek je vedený po ex. ceste a aj tu sa rešp. ex. sklon. Min. sklon je 0,1 % a max. 8%.

***3.3.,Konštrukcie cyklotrasy***

**povrch asf. - SKLADBA 1 – I. úsek a IV. úsek v mieste rozšírenia**

- asfaltový betón AC obrus 11, 50/70 hr. 40 mm

- postrek spojovací z asfaltu PS, 05 kg/m2

- asfaltový betón AC ložn 16, 50/70 hr. 50 mm

- postrek spojovací z asfaltu PS, 0,5 kg/m2

- asfaltový betón AC podklad 22, 50/70 hr. 80 mm

- postrek spojovací z asfaltu PS, 0,5 kg/m2

- štrkodrvina fr. 16-32 ŠD hr. 150 mm

- štrkodrvina fr. 32-63 ŠD hr. 220 mm

- zemná pláň hutniť na 45 MPa

spolu hr. 520 mm

**povrch asf. - SKLADBA 2 – IV. úsek**

- asfaltový betón AC obrus 11, 50/70 hr. 40 mm

- postrek spojovací z asfaltu PS, 05 kg/m2

- asfaltový betón AC ložn 16, 50/70 hr. 50 mm vyrovnávacia vrstva

- postrek spojovací z asfaltu PS, 0,5 kg/m2

- ex. vrstvy

**3.4.,Vplyv stavby na prírodné prostredie**

**Po zrealizovaní výstavby**

Stavba nemá negatívny vplyv na prírodné prostredie. Účelom navrhovanej cyklotrasy je rozvoj cykloturistiky v danom území.

**Počas výstavby**

Len dočasné zhoršenie prírodného prostredia hlukom a emisiami z dopravy a z vykonávania ostatných strojných stavebných prác.

**3.5., *Bezpečnosť a ochrana zdravia pri práci***

Pre zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností je smerodajná vyhláška č. 147/2013 zb. Treba klásť dôraz na dodržanie všetkých ustanovení, súvisiacich hlavne so zaistením bezpečnosti pracovníkov pri ich pohybe (pritom treba rešpektovať aj doplňujúce ustanovenia príslušných noriem) a ustanovení.

Do starostlivostí o hygienu, ochranu a bezpečnosť pri práci patri povinnosť zamestnávateľa zabezpečiť také pracovné podmienky a prostredie, aby sa zabránilo pracovným úrazom, chorobám z povolania, alebo inému poškodeniu zdravia vplyvom technologického zariadenia, technologického postupu výroby, alebo

organizáciou práce. Pre bezpečnosť a spoľahlivú prevádzku technologických zariadení je každý užívateľ povinný oboznámiť sa s obsluhou, údržbou a s úplnou sprievodnou dokumentáciou a s bezpečnostnými predpismi platnými pre dané technologické zariadenie, konkrétne pracovisko a charakter práce.

**Ochrana pred nebezpečnými a škodlivými faktormi pracovného procesu a tým zabezpečenie bezpečnosti práce sa riadi požiadavkami obsiahnutými v nasledovných základných predpisoch:**

zákon č. 311/2001 Zz Zákonník práce v znení neskorších predpisov, NR SR č.124/2006 Z.z. o bezpečností a ochrane zdravia pri práci v znení neskorších predpisov, NR SR č. 395/2006 Z.z. o minimálnych požiadavkách na poskytovanie a používanie osobných ochranných pracovných prostriedkov, vyhláškou SÚBP č.59/82, ktorou sa určujú základné požiadavky na zaistenie bezpečnosti práce a technických zariadení v znení noviel, Vyhláška MPSVaR č. 508/2009 Z.z. na zaistenie bezpečnosti a ochrany zdravia pri práci a bezpečnosti technických zariadení a v ďalších všeobecne záväzných právnych predpisoch a nariadeniach na zaistenie BOZP. Osoby, ktoré sa pohybujú v dopravnom priestore mimo chodníkov a pracoviska (neoddelené od cestnej premávky účinným ochranným zariadením) chránené iba pozdĺžnou uzáverou sú povinné nosiť výstražné oblečenie. Označenie osoby, ktorá vykonáva na ceste prácu spojenú s jej údržbou, opravou alebo výstavbou alebo inú pracovnú činnosť, tvorí viditeľný bezpečnostný odev napríklad bezpečnostná reflexná vesta, overal,nohavice, bunda alebo pláštenka oranžovej fluorescenčnej farby, ktorého predná a zadná strana má plochu najmenej 1 500 cm2. Ochranný odev musí byť vyhotovený z fluorescenčného materiálu, spredu aj zozadu opatrený dvoma vodorovnými pásmi širokými 5 cm až 10 cm, dlhými najmenej 25 cm, vzdialenými od seba 5 cm až 10 cm a umiestnenými súmerne na strednú zvislú os tejto plochy, pričom plocha ani jedného z pásov na hornej časti odevu na stojacej osobe nesmie byť nižšie ako 90 cm nad úrovňou cesty. Pásy musia byť vyhotovené z bielej retroreflexnej fólie alebo z bielych odrazových skiel. Pracovné vozidlá a pracovné stroje používané na vykonávanie prác na pracovnom mieste, pracovné vozidlá, ktoré sú samé pohyblivým pracovným miestom alebo krátkodobé pracovné miesta v dopravnom priestore sú vybavené bezpečnostným výstražným označením. Výstražné označenie zahŕňa výstražnú farebnú povrchovú úpravu pracovných mechanizmov, červeno-biele retroreflexné prvky na vozidlách, svetelné šípky, svetelné rampy, zariadenia predbežnej výstrahy a pod.

**4., Súhrnný prehľad a zdôvodnenie:**

**a) požiadaviek na vyvolané investície,**

Výstavba cyklotrasy - si nevyžiada vyvolané investície.

**b) zabezpečenia hlavných surovín a materiálov,**

Hlavné suroviny a materiály potrebné na pokládku asf. krytu trasy sa pripravia vo výrobni bitúmenových zmesí a dopravia na miesto stavby nákladnými automobilmi.

Pokládka živičného koberca sa uskutoční pomocou špeciálneho mechanizmu – finišera a požadované technické parametre nového krytu vozovky sa docielia hutnením statickými valcami. Odstránenie poškodeného krytu vozovky sa bude realizovať pojazdnými frézami s pásovým nakladaním na automobily. Ostatné materiály v rámci jednotlivých skladieb budú dovezené.

**c) zabezpečenia celkového počtu pracovníkov a ich prípravy,**

Požadované práce v rámci stavby bude vykonávať firma, ktorá bude vybratá vo výberovom konaní.

**Zdôvodnenie stavby**

Cyklistika je dostupný šport pre malých aj veľkých a cieľom navrhovanej cyklotrasy je zvýšenie propagácie obce, ktorou bude prechádzať. Bude predstavovať dôležitú cyklotrasu, prepájajúca Slovensko a Maďarsko. Cyklotrasa pomôže v propagácii danej obce a rozvoju cestovného ruchu.

**5., Členenie stavby na prevádzkové súbory, stavebné objekty,**

**prípadne etapy:**

Stavba v tomto stupni nie je členená na stavebné objekty.

**6., Vecné a časové väzby stavby na okolitú výstavbu:**

Cyklotrasanie je časovo a vecne viazaná na okolitú výstavbu

**7., PREHĽAD VÝCHODISKOVÝCH PODKLADOV:**

Východiskovými podkladmi pre vypracovanie projektu boli:

* Kópia z katastrálnych máp jednotlivých katastrov,
* Technické požiadavky investora.
* Obhliadka záujmového územia projektantom a zástupcom investora

**8.,** **Skúšobná prevádzka a doba jej trvania s postupným**

**uvádzaním stavby do prevádzky:**

Charakter stavby si nevyžaduje spustenie chodu do skúšobnej prevádzky.

Stavba sa po jej ukončení uvedie do prevádzky ako celok.

V Dolnom Kubíne január 2018 Ing. Jozef Chrenšč